
    Forord
   

   
    Denne boken var tenkt som en revidert utgave av de to bøkene
    
     Livet i skolen 1
    
    og
    
     2
    
    , men det ble fort klart for forlaget og oss forfattere at arbeidet måtte bli mer enn en revidering. Endringer i skole, samfunn og utdanningspolitikk krevde en god del nytt stoff, samtidig som kjente temaer fra tidligere bøker fikk ny relevans. Skolens tilpasning til en tid med raske samfunnsendringer og teknologisk utvikling har krevd nye læringsmål, nye rammeplaner og undervisnings- og vurderingsformer som reflekterer endringene. Reformen fagfornyelsen (LK20), som ble innført høsten 2020, innebar fornyelse av både utdanningens innhold og organisering, nye krav og forventninger til lærere og ledere i skolen – og også til oss som lærebokforfattere. Skriveprosessen resulterte videre i at vi valgte å samle i én bok de temaene vi mener er mest tidsaktuelle for nye lærere og best støtter undervisning og læring i faget
    
     pedagogikk og elevkunnskap
    
    . I
    
     kapittel 1
    
    introduserer vi de viktigste endringene i skolens innhold.
   

   
    Lærerprofesjonen skal, i samarbeid med skoleledelsen og skolens øvrige yrkes- og profesjonsgrupper, skape et læringsmiljø som både gir elevene en opplevelse av samhold, tilhørighet og trygghet og motiverer deres læring og utvikling. Skolen har et danningsoppdrag og et utdanningsoppdrag –
    
     det doble oppdraget
    
    , som det heter i overordnet del av læreplanen. Bokens første kapitler presenterer sider ved
    
     elevkunnskap
    
    som det er særlig viktig at lærerstudenter kjenner til. Derfor tar
    
     kapittel 1
    
    opp forholdet mellom læring og utvikling,
    
     kapittel 2
    
    tilpasset opplæring og inkludering,
    
     kapittel 3
    
    skolefaglig motivasjon og
    
     kapittel 4
    
    sosial kompetanse, vennskap, ensomhet, mobbing og selvfølelse.
    
     Kapittel 5
    
    , som presenterer kunnskap om og tilnærminger til relasjonen mellom elev og lærer, er også viktig for å forstå hvordan man skal balansere skolens doble oppdrag. Dette kapitlet er skrevet av May Britt Drugli og Thomas Nordahl.
   

   
    Boken tar hensyn til at skolen skal forberede elevene på at de skal leve og bidra i en verden der verdier, ideer og teknologier endres raskere enn noen gang tidligere i historien. Den skal forberede dem på livsmestring i et høyteknologisk samfunn i stadig utvikling. I dag har digital teknologi langt større innflytelse på undervisning og læring enn bare for et år eller to siden, og denne utviklingen vil fortsette. Ikke minst illustrerte covid-19-pandemien i 2020–2021 denne endringen. Derfor er
    
     kapittel 6
    
    helt nytt og handler om ulike sider ved digitalisering i grunnskolen. Kapitlet er skrevet av Øystein Gilje.
   

   
    
     Lærersamarbeid
    
    står sentralt i nyere skolereformer. I forbindelse med innføringen av LK20 ble det fremhevet at når lærere i fellesskap reflekterer over, planlegger, gjennomfører og vurderer undervisningen, utvikler de en rikere forståelse av god pedagogisk praksis. Derfor tar vi i boken særlig hensyn til at læreren er medlem av ett eller flere
    
     team
    
    som inkluderer andre lærere og andre yrkes- og profesjonsgrupper. Økt lærer- og profesjonssamarbeid i skolen, mer undersøkende arbeidsformer og mer elevaktive undervisnings- og vurderingsformer gjør også at det må tenkes nytt om klasseledelse. Lærere som samarbeider om å lede elevenes arbeid, gi dem oppgaver og støtte dem i prosessen, kan i fellesskap sikre både struktur og fleksibilitet i undervisningen.
   

   
    
     Kapittel 7
    
    gir en innføring i sosiokulturelle perspektiver på kunnskap og læring som nettopp støtter undersøkende og medvirkende arbeidsformer, og viser betydningen av sosial samhandling for kunnskap og læring. Kapitlet gir dermed en teoretisk begrunnelse for bokens tre siste kapitler.
    
     Kapittel 8
    
    presenterer grunnleggende prinsipper for undervisning, vurdering og tilbakemeldinger og hvordan lærere skal legge til rette for elevenes læringsarbeid og medvirkning i undervisningen. Bokens to siste kapitler er nyskrevne, men inneholder elementer fra tidligere utgaver. I
    
     kapittel 9
    
    viser vi at lærersamarbeid i team både er utfordrende, tidkrevende, inspirerende, lærerikt og nødvendig for at skolen skal kunne realisere sitt samfunnsoppdrag.
    
     Kapittel 10
    
    understreker lærerprofesjonens
    
    
    viktige samfunnsmandat. Profesjonen forvalter og fornyer en felles kunnskapsbase som består av data, kunnskap fra forskning og erfaring samt en etisk plattform som reflekterer skolens verdigrunnlag og gir retning for skjønnsutøvelse og valg av arbeidsmåter og prosedyrer.
   

   
    Som forfattere har vi hatt hovedansvaret for hver våre kapitler, og i tillegg har Lillejord, Manger og Mausethagen hatt et redaktøransvar for helheten i boken. Vi takker forlagsredaktør Hallvard Aamlid som har fulgt oss tett i skrive­prosessen. Han har deltatt på alle møter vi har hatt, kommentert alle våre ulike versjoner av kapitlene, kommet med viktige innspill og vært en svært aktiv pådriver for at boken skal støtte opp under de senere års endringer i skole og samfunn. Vårt mål er at
    
     Livet i skolen. Grunnbok i pedagogikk og elevkunnskap
    
    skal inspirere leseren til profesjons­utvikling under og etter avsluttet utdanning.
   

   
    Oslo og Bergen, februar 2022
   

   
    
     
     
     
    
    
     
      	
       
        
         Sølvi Lillejord
        
       

      
      	
       
        
         Terje Manger
        
       

      
      	
       
        
         Sølvi Mausethagen
        
       

      
     

    
   

  

 
  
   
    Innhold
   

  

  
   
    
     Kapittel 1
    
   

   
    
     Livet i skolen
    
   

   
    
     Sølvi Lillejord, Terje Manger, Sølvi Mausethagen
    
   

  

  
   
    Skolen og samfunnet
   
  

  
   
    Barn og unges lærelyst
   
  

  
   
    Utvikling og læring
   
  

  
   
    Fra læringsoptimisme til pessimisme
   
  

  
   
    Fra Kunnskapsløftet til fagfornyelsen
   
  

  
   
    Å lære å lære
   
  

  
   
    Læring skjer i samspill
   
  

  
   
    Om skolens kunnskapsgrunnlag
   
  

  
   
    Kunnskapsbasert praksis
   
  

  
   
    Skolen i utdanningssystemet
   
  

  
   
    Noen avsluttende kommentarer
   
  

  
   
    Referanser
   
  

  
   
    
     Kapittel 2
    
   

   
    
     En skole for alle
    
   

   
    
     Sølvi Lillejord, Terje Manger, Thomas Nordahl
    
   

  

  
   
    Den lange veien mot en skole for alle
   
  

  
   
    Inkludering
   
  

  
   
    Tilpasset opplæring
   
  

  
   
    Dilemmaer i utformingen av en inkluderende skole
   
  

  
   
    Kompetanseutvikling
   
  

  
   
    Tilpasset opplæring og skoleledelse
   
  

  
   
    Noen avsluttende kommentarer
   
  

  
   
    Referanser
   
  

  
   
    
     Kapittel 3
    
   

   
    
     Motivasjon, lærelyst og tro på egen mestring
    
   

   
    
     Terje Manger
    
   

  

  
   
    Indre og ytre motivasjon
   
  

  
   
    Motivasjonsteori
   
  

  
   
    Behavioristisk tilnærming
   
  

  
   
    Teori om prestasjonsmotivasjon
   
  

  
   
    Humanistisk tilnærming
   
  

  
   
    Selvbestemmelsesteori
   
  

  
   
    Kognitive tilnærminger
   
  

  
   
    Sosialkognitiv tilnærming
   
  

  
   
    Sosiokulturell tilnærming
   
  

  
   
    Motivasjon, lærelyst, ros og selvfølelse
   
  

  
   
    Noen avsluttende kommentarer
   
  

  
   
    Referanser
   
  

  
   
    
     Kapittel 4
    
   

   
    
     Elevfellesskapets betydning
    
   

   
    
     Terje Manger
    
   

  

  
   
    Sosial kompetanse
   
  

  
   
    Samarbeid mellom elevene
   
  

  
   
    Sosiale relasjoner og vennskap
   
  

  
   
    Mobbing
   
  

  
   
    Sosiale relasjoner og selvfølelse
   
  

  
   
    Noen avsluttende kommentarer
   
  

  
   
    Referanser
   
  

  
   
    
     Kapittel 5
    
   

   
    
     Læreren og eleven
    
   

   
    
     May Britt Drugli og Thomas Nordahl
    
   

  

  
   
    Sosiale og faglige relasjoner mellom lærer og elev
   
  

  
   
    Ulik relasjonskvalitet
   
  

  
   
    Betydningen av relasjonen mellom lærer og elev
   
  

  
   
    Tilnærminger i samspill og dialog med elever
   
  

  
   
    Lærerens ansvar
   
  

  
   
    Hvordan fremme positive lærer–elev relasjoner
   
  

  
   
    Noen avsluttende kommentarer
   
  

  
   
    Referanser
   
  

  
   
    
     Kapittel 6
    
   

   
    
     Det digitale klasserommet
    
   

   
    
     Øystein Gilje
    
   

  

  
   
    Sju temaer om digitalisering
   
  

  
   
    Sju områder i profesjonsfaglig digital kompetanse (PfDK)
   
  

  
   
    Seks forskningsperspektiver du må kunne noe om
   
  

  
   
    Fem sentrale områder i digitale ferdigheter
   
  

  
   
    Fire vinduer for å forstå læremidler og digitale verktøy
   
  

  
   
    Tre ulike kommuner med teknologi
   
  

  
   
    To teknologier – papir og skjerm
   
  

  
   
    En lærer – den viktigste personen for elevens læring
   
  

  
   
    Noen avsluttende kommentarer
   
  

  
   
    Referanser
   
  

  
   
    
     Kapittel 7
    
   

   
    
     Læring som en praksis vi deltar i
    
   

   
    
     Sølvi Lillejord
    
   

  

  
   
    Sosiokulturell læringsteori
   
  

  
   
    Et sosiokulturelt perspektiv på kunnskap og læring
   
  

  
   
    Læring er samhandling
   
  

  
   
    Fellestrekk i sosiokulturelle teoritradisjoner
   
  

  
   
    Kunnskap er
    
     mediert
    
   
  

  
   
    Er kunnskap evig og uforanderlig?
   
  

  
   
    Konstruktivisme
   
  

  
   
    Sosiokulturelle perspektiver og behaviorisme
   
  

  
   
    Lev S. Vygotskij og den kulturhistoriske skolen
   
  

  
   
    John Dewey og den amerikanske pragmatismen
   
  

  
   
    Konsekvenser for skolens praksis
   
  

  
   
    Noen avsluttende kommentarer
   
  

  
   
    Referanser
   
  

  
   
    
     Kapittel 8
    
   

   
    
     Undervisning, læring og elevmedvirkning
    
   

   
    
     Sølvi Lillejord, Terje Manger, Thomas Nordahl
    
   

  

  
   
    Hva er undervisning?
   
  

  
   
    Sammenhenger mellom undervisning og læring
   
  

  
   
    Ulike tilnærminger til undervisning
   
  

  
   
    Læreplanteori og undervisning
   
  

  
   
    Grunnleggende prinsipper for god undervisning
   
  

  
   
    Elevenes emosjonelle opplevelser i undervisningen
   
  

  
   
    En kunnskapsbasert praksis
   
  

  
   
    Undervisningens to grunnleggende motiver
   
  

  
   
    Noen avsluttende kommentarer
   
  

  
   
    Referanser
   
  

  
   
    
     Kapittel 9
    
   

   
    
     Lærersamarbeid og profesjonsfellesskap
    
   

   
    
     Sølvi Lillejord og Sølvi Mausethagen
    
   

  

  
   
    En viktig del av læreryrket er å samarbeide med andre
   
  

  
   
    Teoretisk forankring
   
  

  
   
    Styrker lærersamarbeid elevenes læring?
   
  

  
   
    Hva er profesjonelle læringsfellesskap?
   
  

  
   
    Flerfaglig og flerprofesjonelt samarbeid
   
  

  
   
    Nye oppgaver for lærere og ledere i skolen
   
  

  
   
    Noen avsluttende kommentarer
   
  

  
   
    Referanser
   
  

  
   
    
     Kapittel 10
    
   

   
    
     Å bli og være lærer
    
   

   
    
     Sølvi Mausethagen og Sølvi Lillejord
    
   

  

  
   
    Om læreryrket
   
  

  
   
    Å bli lærer – et historisk perspektiv
   
  

  
   
    Lærerprofesjonen
   
  

  
   
    Lærernes kunnskapsbase – erfaring og forskning
   
  

  
   
    Profesjonalisering ovenfra og innenfra
   
  

  
   
    Lærerprofesjonalitet
   
  

  
   
    Profesjonsetikk
   
  

  
   
    Å være profesjonsutøver er å lære gjennom hele (yrkes)livet
   
  

  
   
    Å bli værende i læreryrket over tid
   
  

  
   
    Noen avsluttende kommentarer
   
  

  
   
    Referanser
   
  

  
   
    Stikkordregister
   
  

 OEBPS/image/fagbokforlaget-logo.png
ICa
FAGBOKFORLAGET





OEBPS/image/9788245038170-forside.jpg
Sglvi Lillejord, Terje Manger og Sglvi Mausethagen

LIVET | SKOLEN

Grunnbok i pedagogikk og elevkunnskap

3. UTGAVE

[
[}
o
<<
-
=4
o
[
b4
o
o
(&)
<<
[y

V]
n





